CELEX: 32005R1199
Language: hr
Date: 2005-07-22 00:00:00
Title: Uredba Komisije (EZ) br. 1199/2005 od 22. srpnja 2005. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               182
            
         32005R1199
   
               L 195/3
            
            
               SLUŽBENI LIST EUROPSKE UNIJE
            
            
               22.07.2005.
            
         
      UREDBA KOMISIJE (EZ) br. 1199/2005
   od 22. srpnja 2005.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Vijeća (EZ) br. 493/2005 (SL L 82, 31.3.2005., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Podna ploča sljedećeg sastava:
                           
                                       —
                                    
                                    
                                       površina je fotografski prikaz drva na papiru koji simulira panel parketa, s prekrivnim slojem od melaninske smole;
                                    
                                 
                                       —
                                    
                                    
                                       jezgra je izrađena od drvene vlaknaste ploče, gustoće veće od 0,8 g/cm3, i ima na sebi pero i utor („sustav spajanja”);
                                    
                                 
                                       —
                                    
                                    
                                       osnova je izrađena od impregniranog papira.
                                    
                                 (Vidjeti fotografiju A) (1)
                           
                        
                     
            
               4411 19 90
            
            
               Razvrstavanje se utvrđuje u skladu s Općim pravilima 1., 3.(b) i 6. o tumačenju kombinirane nomenklature i tekstom oznaka KN 4411, 4411 19 i 4411 19 90.
               Površina služi samo u ukrasne svrhe i ne predstavlja bitnu značajku proizvoda.
               Bitnu značajku daje vlaknasta jezgra. Vidjeti također Napomene s objašnjenjem Harmoniziranog sustava uz tarifni broj 4411.
               Proizvod se isključuje iz tarifnih brojeva 4412 i 4418 budući da površina nije izrađena od drva.
            
         
               
                           2.
                        
                        
                           Podna ploča sastavljena od tri sloja drva (ukupne debljine 7 mm).
                           Gornji sloj se sastoji od dva reda hrastovih traka debljine 0,6 mm.
                           Središnji sloj je izrađen od vlaknaste ploče visoke gustoće.
                           Bazni sloj je izrađen od drva crnogorice (debljine 0,6 mm).
                           Središnji sloj ima pero i utor („sustav spajanja”).
                           (Vidjeti fotografiju B) (1)
                           
                        
                     
            
               4412 29 80
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 4412, 4412 29 i 4412 29 80.
               Gornji sloj proizvoda smatra se tankim furnirom, u smislu Napomena s objašnjenjem Harmoniziranog sustava uz tarifni broj 4412 i Napomena s objašnjenjem Harmoniziranog sustava uz tarifni broj 4412.
            
         
               
                           3.
                        
                        
                           Podna ploča sastavljena od tri sloja čvrstog drva (ukupne debljine 14 mm).
                           Gornji sloj se sastoji od tri reda hrastovih traka debljine 3 mm.
                           Središnji i bazni sloj izrađeni su od drva crnogorice.
                           Središnji sloj ima pero i utor.
                           (Vidjeti fotografiju C) (1)
                           
                        
                     
            
               4418 30 91
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 4418, 4418 30 i 4418 30 91.
               Gornji sloj proizvoda se ne smatra tankim furnirom, u smislu Napomena s objašnjenjem Harmoniziranog sustava uz tarifni broj 4412 i napomena za pojašnjenje Harmoniziranog sustava uz tarifni broj 4412.
            
         
               A)
            
            
               
                  
            
         
               B)
            
            
               
                  
            
         
               C)
            
            
               
                  
            
         
      (1)  Fotografije su isključivo informativne prirode.